《游如松庵》
清代·尚镕

此地有清气，随云来竹房。间阶落山翠，破壁透江光。

僧雅逢迎拙，林深鸟雀狂。自然尘不染，何必礼空王。

作者简介：江西南昌人，字乔客。诸生。工诗文，精史学，尝著《三国志辨微》，抑刘知几、苏洵而扬陈寿。遍游湖湘、吴越、岭南，后客河南，历主三山、聚星、崇实书院。卒年五十余。有《史记辨正》、《持雅堂诗文集》。